section_heading: Radnja
paragraph_text: Posada najmodernijeg svemirskog broda ikad sagrađenog – USS Enterprise pristaje nakon tri od pet godina petogodišnje misije na novu, supermodernu svemirsku postaju Yorktown, negdje daleko u svemiru. Kapetan Kirk je pomalo umoran od putovanja svemirom, jer uloga mirotvorca na planetu inteligentnih guštera kaninoida (stvorenja s kožom odnosno oklopom guštera, a građom i ponašanjem više pasa nego guštera) nije nešto posebno zanimljivo, nego liči na smirivanje gomile paranoične djece koja grizu, a imaju oštre, pseće zube. Podnio je molbu da preuzme upravljanje svemirskom postajom Yorktown u rangu viceadmirala, te je istovremeno predložio za novog kapetana svojeg prijatelja, Vulkanca Spocka.